CELEX: 22002D0140(01)
Language: hr
Date: 2002-11-08 00:00:00
Title: Odluka Zajedničkog odbora EGP-a br. 140/2002 od 8. studenoga 2002. o izmjeni Priloga II. (Tehnički propisi, norme, ispitivanje i potvrđivanje) i Protokola 37 uz Sporazum o EGP-u

11/Sv. 96
            
            
               HR
            
            
               Službeni list Europske unije
            
            
               144
            
         22002D0140(01)
   
               L 019/5
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 140/2002
   od 8. studenoga 2002.
   o izmjeni Priloga II. (Tehnički propisi, norme, ispitivanje i potvrđivanje) i Protokola 37 uz Sporazum o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Odlukom Zajedničkog odbora EGP-a br. 125/2002 od 27. rujna 2002. (1).
            
         
               (2)
            
            
               Protokol 37 uz Sporazum je izmijenjen Odlukom br. 83/1999 Zajedničkog odbora EGP-a od 25. lipnja 1999. (2).
            
         
               (3)
            
            
               Uredba (EZ) br. 141/2000 Europskog parlamenta i Vijeća od 16. prosinca 1999. o lijekovima za rijetke bolesti (3) uključena je u Sporazum Odlukom br. 68/2001 Zajedničkog odbora EGP-a (4).
            
         
               (4)
            
            
               Predmetne države članice EFTA-e uključuju se u rad Odbora za lijekove za rijetke bolesti.
            
         
               (5)
            
            
               Neophodno je izmijeniti Protokol 37 uz Sporazum, koji navodi odbore u čiji se rad uključuju stručnjaci iz država članica EFTA-e, kada je to potrebno za dobro djelovanje Sporazuma.
            
         
               (6)
            
            
               Neophodno je izmijeniti Prilog II. Sporazumu s obzirom na Protokol 37 kako bi se posebno navele pojedinosti vezane uz uključivanje,
            
         DONIO JE OVU ODLUKU:
   Članak 1.
   U Protokol 37 (sadržava popis određen člankom 101.) uz Sporazum umeće se sljedeća točka:
   
      
                  „14.
               
               
                  Odbor za lijekove za rijetke bolesti (Uredba (EZ) br. 141/2000 Europskog parlamenta i Vijeća).”
               
            
   Članak 2.
   U točku 15.m (Uredba (EZ) br. 141/2000 Europskog parlamenta i Vijeća) u poglavlju XIII. Priloga II. Sporazumu dodaje se sljedeće:
   „Odredbe Uredbe se za potrebe ovog Sporazuma tumače sa sljedećom prilagodbom:
   
                
            
            
               Države članice EFTA-e u potpunosti sudjeluju u radu Odbora za lijekove za posebno rijetke bolesti. Organizacija sudjelovanja predstavnika država EFTA-e u skladu je s odredbama članka 4. Uredbe. Navedeni predstavnici, međutim, ne sudjeluju u glasanju i njihova se stajališta bilježe zasebno. Mjesto predsjednika predviđeno je za člana kojega predloži država članica Zajednice. Unutarnji poslovnik ovog Odbora izmjenjuje se, kako bi se u potpunosti poštivalo sudjelovanje država EFTA-e.
            
         
                
            
            
               Države članice EFTA-e financijski doprinose radu Odbora u skladu s člankom 82. stavkom 1. točke (a) Sporazuma.”
            
         Članak 3.
   Ova Odluka stupa na snagu 9. studenoga 2002., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 8. studenoga 2002.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 336, 12.12.2002., str. 23.
   
      (2)  SL L 296, 23.11.2000., str. 41.
   
      (3)  SL L 18, 22.1.2000., str. 1.
   
      (4)  SL L 238, 6.9.2001., str. 14.
   
      (5)  Ustavni su zahtjevi navedeni.